**Contract de servicii**

**nr. ……… /…………………...,**

În temeiul Legii 98/2016 privind achiziţiile publice s-a încheiat prezentul contract de prestări servicii, între

* 1. Autoritatea contractantă**, Universitatea de Ştiinţe Agricole şi Medicină Veterinară „Ion Ionescu de la Brad”,** cu sediul în Iaşi, Aleea M. Sadoveanu nr. 3, telefon 0232/407407, fax 0232/260650 cod fiscal 4541840, cont nr. RO90TREZ23F650601580202X deschis la Trezoreria Iaşi, reprezentată prin Prof. univ. dr. Gerard JITAREANU, având funcţia de Rector şi de Ec. Gabriela RADU - contabil şef, în calitate de **achizitor** şi,
  2. **…………………………….**  cu sediu…………………., număr de înmatriculare la Registrul Comerţului ……………., cod fiscal…………….., tel: …………….., e-mail: …………………….., cont IBAN ………………………….. deschis la Trezoreria ………….., reprezentată prin …………………… - administrator, în calitate de **prestator**.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. ***zi*** - zi calendaristică; ***an*** - 365 de zile.

***3. Interpretare.***

3.1 prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul contractului***

4.1 - Prestatorul se obligă să presteze **serviciile specificate în Anexa 1**, care este parte integrantă a acestui contract, în perioada convenită şi în conformitate cu caietul de sarcini, oferta tehnic şi clauzele prezentului contract.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de catre achizitor, este de **...................** lei, din care ..........lei reprezintă TVA, conform anexei nr. 1 la contract.

**6. *Durata contractului***

6.1 - Durata prezentului contract este de 10 luni de la data semnării acetuia de către ambele părți.

**7. *Modalităţi de plată***

7.1 - Plata se va face pe baza facturilor emise de prestator, însoţite de procese verbale de recepţie a serviciilor prestate. Procesele verbale vor fi semnate atât de prestator, cât şi de beneficiar.

7.2 - Achizitorul se obligă să efectueze plata către prestator, în contul IBAN……………….., deschis la Trezoreria ………., în maxim 30 de zile calendaristice de la data recepției prestării serviciilor, dacă data primirii facturii ori a unei cereri echivalente de plată este incertă sau anterioară recepției prestării serviciilor.

**8. *Documentele contractului***

8.1 - Documentele contractului sunt:

1. caietul de sarcini;
2. propunerea financiară şi propunerea tehnică;
3. garanția de bună execuție;
4. contract încheiat cu subcontractanții;
5. alte anexe la contract;

**9. *Obligaţiile principale ale prestatorului***

9.1 - Prestatorul se obligă să presteze serviciile la standardele şi performanţele prezentate în propunerea tehnică, anexă la contract.

9.2 - Furnizorul se obliga să presteze serviciile în conformitate cu graficul de prestare.

9.3 - Prestatorul se obligă să respecte confidenţialitatea informaţiilor în legătură cu situaţia financiară, cercetarea, invenţiile şi alte operaţiuni şi documente ale achizitorului, mai puţin elementele de interes public.

9.4 Costurile serviciilor includ serviciile de transport şi livrare servicii catering la locul desfăşurării stagiilor de practică, fara nici un cost suplimentar din partea achizitorului;

9.5 - Mijloacele de transport puse la dispoziţia beneficiarului vor fi omologate ARR sau echivalent;

9.6 - Prestatorul isi asuma si se obliga ca prepararea şi transportul produselor alimentare sa se realizeze in conditii de igiena si temperatura optime;

9.7 - Meniul zilnic va fi complet diferit in oricare 2 zile consecutive de prestare;

9.8 - Sa aiba avizul sanitar-veterinar valabil pe toata perioada de derulare a contractului.

9.9 - Prestatorul garanteaza asupra calitatii si conformitatii produselor servite/livrate, asumandu-si integral raspunderea din punct de vedere medical asupra utilizarii produselor servite/livrate.

9.10 - Prestatorul este obligat sa pastreze probe din produselor servite/livrate pentru minimum 72 de ore de la servire/livrare, achizitorul avand dreptul sa verifice existenta acestor probe in orice moment, fara notificare prealabila.

9.11 - In cazul in care prestatorul va avea subcontractanti, acesta va impune in mod obligatoriu in contractele cu acestia, conditiile prevazute in actualul contract.

9.12 - Prestatorul va înlocui mijlocul/mijloacele de transport pe traseu, în cazul unor defecţiuni sau a unor accidente ce împiedică deplasarea în continuare şi derularea programului studenţilor conform graficelor prestabilite.

9.13 - Timpul maxim pentru înlocuirea mijloacelor de transport este de 4 ore.

**10. *Obligaţiile principale ale achizitorului:***

10.1 - Achizitorul se obligă să recepţioneze serviciile prestate, după cum s-a convenit.

10.2-Achizitorul se obligă să plătească cotravaloarea serviciilor, conform clauzelor prezentului contract.

**11. *Sancţiuni pentru neindeplinirea culpabilă a obligaţiilor***

11.1-În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,04%/ zi de întârziere la prestare.

11.2– Dacă achizitorul nu achită suma stipulată în prezentul contract în termenul stabilit la art. 7.2, atunci acestuia îi revine obligația de a plăti, ca penalități, o sumă echivalentă cu 0,04% din suma datorată, pentru fiecare zi de întârziere, începând cu a 28-a zi de la expirarea termenului de scadență.

11.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Garanţia de bună execuţie a contractului***

* 1. – Prestatorul are obligaţia să constituie garanţia de bună execuţie a contractului în cuantum de **5%** din valoarea contractului. Garanţia de bună execuţie se constituie prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii sau prin depunerea la casierie a unor sume în numerar în cazul în care valoarea garanţiei de bună execuţie este mai mică de 5.000 lei. Garanţia de buna execuţie se poate constitui si prin reţineri succesive din sumele datorate pentru facturi parţiale. În acest caz contractantul are obligaţia de a deschide un cont la dispoziţia autorităţii contractante, la Trezoreria Statului. Suma iniţială care se depune de către contractant în contul astfel deschis nu trebuie sa fie mai mica de 0,5% din preţul contractului de achiziţie, fără TVA. .
  2. – Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.
  3. – Achizitorul se obligă să restituie garanţia de bună execuţie în termen de 14 zile de la data îndeplinirii de căre contractant a obligațiilor asumate prin contractul de achiziție publică.

***13. Alte resposabilităţi ale prestatorului***

13.1 **-** (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta sa.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***14. Alte responsabilităţi ale achizitorului***

14.1- Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le considera necesare îndeplinirii contractului.

***15. Recepţie şi verificări***

15.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și caietul de sarcini.

15.2 - Verificările vor fi efectuate în conformitate cu prevederile prezentului contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***16. Începere, finalizare, întârzieri, sistare, reziliere***

16.1 - (1**) Prestatorul are obligaţia de a începe prestarea serviciilor în timpul cel mai scurt posibil de la primirea comenzii din partea achizitorului, după semnarea contractului.**

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

16.2 - (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în graficul de prestare, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul parţilor, prin act adiţional.

16.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

16.5 - Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese. Decizia asupra rezilierii, in acest caz, se transmite partii contractante in scris cu justificarile de rigoare dar nu inainte de concilierea diferendumului.

16.6. Contractul încetează prin reziliere, cu plata de daune-interese, la iniţiativa Beneficiarului când:

1. In cazul in care, urmare a verificarii existentei probelor din produsele servite/livrate pentru minimum 72 de ore de la servire/livrare, se constata ca acestea nu exista sau acestea sunt pastrate in conditii neconforme cu legislatia in domeniul alimentatiei publice in vigoare, achizitorul poate rezilia unilateral contractul de prestari servicii semnat.
2. In cazul in care se produce imbolnavirea unor/unei persoane cauzata de furnizarea unor produse alterate, infectate/infestate cu bacterii/virusi, imbolnavire confirmata printr-un certificat medical emis de catre medic, achizitorul poate rezilia unilateral contractul de prestari servicii semnat, prestatorul ramanand raspunzator pentru producerea imbolnavirii.

***17. Ajustarea preţului contractului***

17.1 - Pentru serviciile prestate, plăţile datorate de achizitor prestatorului sunt tarifele declarate în oferta financiară, anexă la contract.

17.2 - Preţul contractului nu se actualizează.

***18. Amendamente***

18.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***19. Subcontractanţi***

19.1 - Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

***20. Cesiunea***

20.1 – Intr-un contract de achiziţie publică este permisă cesiunea creanţelor născute din acel contract, obligaţiile născute rămânând în sarcina părţilor contractante, aşa cum au fost stipulate şi asumate iniţial. Cesiunea totala sau partiala este permisa numai cu acordul scris al achizitorului.

***21. Forţa majoră***

21.1 - Forţa majoră este constatată de o autoritate competentă.

21.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din părţi să poată să pretindă celeilalte daune-interese.

***22. Soluţionarea litigiilor***

22.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

22.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti competente.

***23. Limba care guvernează contractul***

23.1 - Limba care guvernează contractul este limba română.

***24. Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***25. Legea aplicabilă contractului***

25.1 - Contractul va fi interpretat conform legilor din România.

Părţile au înţeles să încheie azi *………………….* prezentul contract în două exemplare, câte unul pentru fiecare parte.

Achizitor, Prestator,

**UNIVERSITATEA DE ŞTIINŢE AGRICOLE**

**ŞI MEDICINĂ VETERINARĂ IAŞI**

**ANEXA 1**

|  |  |  |  |  |  |
| --- | --- | --- | --- | --- | --- |
| Nr. crt. | Denumire serviciu | Cant. | Preț unitar  (lei fără TVA) | Preț total  (lei fără TVA) | TVA  (lei) |
| 0 | 1 | 3 | 4 | 5 |  |
|  | **Proiect POCU/379/6/21/123458** | | | | |
|  | **Servicii specializate pentru organizare vizite tematice** |  |  |  |  |
|  | Servicii transport |  |  |  |  |
|  | Servicii masa |  |  |  |  |
|  | **TOTAL** |  |  |  | |
|  | **TOTAL GENERAL LEI** |  |  |  | |

Achizitor, Prestator,

**UNIVERSITATEA DE ŞTIINŢE AGRICOLE S.C. …………………. S.R.L.**

**ŞI MEDICINĂ VETERINARĂ IAŞI**

*(semnatura autorizata) (semnatura autorizata)*